Dicksondalen

Dicksondalen er en dal på Spitsbergen på Svalbard. Den ligger innerst i Dicksonfjorden, på skillet mellom James I Land og Dickson Land. Dicksondalen er rundt 14 kilometer lang og strekker seg fra Dicksonfjorden i sør til brefronten på Battyebreen. Rundt hoveddalen ligger en rekke sidedaler, som Krondalen, Flatdalen, Soppdalen og Grønhorgdalen. Dicksondalen er en bred, flatbunnet u-dal hvor Dicksonelva brer seg utover i et sterkt forgrenet elveløp.

Dalen har navn etter Baron Oscar Dickson (1823–1897), en svensk forretningsmann og støttespiller for forskning, som støttet et betydelig antall svenske ekspedisjoner til Arktis mellom 1868 og 1897.. Besøkt 7. mars 2013

 Referanser 

Kategori:Daler på Svalbard
Kategori:James I Land
Kategori:Dickson Land